ועדת הכספים, כנסת 24, פרוטוקול מספר 185, 2021-12-26 12:45

ולדימיר בליאק: אנחנו ממשיכים בסעיף הבא בסדר היום, שינויים בתקציב לשנת 2021.

ולדימיר בליאק: פנייה מספר 99, משרד הכלכלה.

גל ברנס: אגף התקציבים.

גל ברנס: הפנייה נועדה לתקצוב סך של 25 מיליון שקלים בהרשאה להתחייב עבור תקצוב אזורי תעשייה ביישובים הבדואים בהתאם להחלטת ממשלה 2397 שעניינה תכנית לפיתוח כלכלי-חברתי בקרב האוכלוסייה הבדואית בשנים 2021-2017.

גל ברנס: בסכום הזה מתכוונים לתקציב שני אזורי תעשייה, האחד בתל שבע ואחד בשגב שלום.

ולדימיר בליאק: חברי הכנסת, שאלות.

ינון אזולאי: תודה רבה.

ינון אזולאי: אני מבקש לדעת מאיזה סעיף נלקח התקציב במשרד הכלכלה.

גל ברנס: כרגע הוא לא נלקח משום מקור.

גל ברנס: אנחנו מתקצבים רק הרשאה להתחייב ואנחנו משתמשים לצורך כך בתקציבים שהוקצו בהחלטת הממשלה בשנים הבאות.

ינון אזולאי: זה כסף שחונה באזורי תעשייה ומשם אתה לוקח, מתוך אזור התעשייה?

גל ברנס: זה כסף שהוא חונה בתקציבים של החלטת הממשלה, ההחלטה נגמרת בסוף השנה וכדי למצות אותה אנחנו מתקצבים אנחנו מתקצבים את אזור התעשייה.

ינון אזולאי: אתה מדבר על החלטת ממשלה מ-2017.

ינון אזולאי: נכון?

גל ברנס: נכון.

ינון אזולאי: בהחלטת הממשלה מ-2017, אם אתה יודע כמה יש לך, למה אתה מביא את הפנייה?

ינון אזולאי: אתה יודע שב-2017, 2018, 2019, 2020 ו-2021, אתה יודע בדיוק כמה יש לך כל שנה לפי החלטת ממשלה.

ינון אזולאי: מה קרה עכשיו שאתה צריך את הפנייה הזאת?

גל ברנס: ההחלטה התקבלה באמת בשנת 2017 אבל מאז השתנו דברים.

גל ברנס: למדנו דברים חדשים.

גל ברנס: בסוף אנחנו רוצים למצות את כל ההחלטה.

גל ברנס: יש דברים שלא הצליחו להתממש ובזמן הזה גם קידמו תב"אות לשני אזורי תעשייה חדשים ולכן אנחנו מציעים לתקצב את אזורי התעשייה האלה.

ינון אזולאי: אני לא אכנס לכל החלטת הממשלה שעברתי עליה בה מדובר גם על החינוך, גם על הרווחה, גם על אזורי תעשייה ותעסוקה.

ינון אזולאי: אני רק רוצה לשאול אותך כמה כסף בסך הכול הוקצה בהחלטת הממשלה, כמה לאזורי תעשייה ובאמת כמה נוצל ומה נעשה בעניין.

גל ברנס: אני לא יודע לפרט את החלטת הממשלה.

ינון אזולאי: לא ביקשתי הכול.

ינון אזולאי: שאלתי לגבי אזורי התעשייה עליהם אתה מדבר.

גל ברנס: במקור לא הוקצה כסף לאזורי תעשייה במשרד הכלכלה בהחלטת הממשלה.

גל ברנס: הסיבה העיקרית הייתה שהיו קשיי ביצוע מאוד גדולים באותן שנים, היו עודפי תקציב מהחלטות קודמות ולא היו לנו אזורים זמינים שהיה ניתן לתקצב.

גל ברנס: ברגע שהתקדמנו, ראינו שאת שני האזורים האלה כן ניתן לתקצב לצד אזור נוסף ברהט שכבר תוקצב, ולכן החליטו לעשות את השינוי וכן לתקצב את האזורים.

ינון אזולאי: אבל כרגע אמרת שיש תב"אות שכן אושרו.

ינון אזולאי: אז כן ידעת שיש מה לעשות עם אזורי התעשייה.

ינון אזולאי: כנראה שזה הגיע מאיזשהו מקום.

ינון אזולאי: אם זה לא תוקצב ולא הייתה לך אפשרות אז, מהיכן היה לך את הכסף כדי לתכנן את אותן תב"אות?

גל ברנס: אני אעשה הבחני.

גל ברנס: יש כאן תקציבים רגילים שהם לא בהחלטת הממשלה.

ינון אזולאי: על אותם אזורי תעשייה?

גל ברנס: על תכנון תב"אות.

גל ברנס: אני לא יודע להגיד מאיזה תקציב התכנון.

ינון אזולאי: חשוב לי לדעת לגבי אזורי התעשייה.

ינון אזולאי: אמרתי לך, אני לא אכנס לכל החלטת הממשלה כי היא לא רלוונטית בפנייה הזאת שלכם אבל אזורי התעשייה הם כן רלוונטיים.

ינון אזולאי: אתה אומר שבהחלטת הממשלה לא היה עבור אזורי התעשייה מ-2017 עד 2021 אלא רק ב-2021 אתם טוענים שצריך את הכסף עבור אזור התעשייה.

ינון אזולאי: בשנים 2017, 2018 ו-2019 לא היה צריך אזורי תעשייה.

גל ברנס: לא יכולנו לפתח את האזורים האלה.

ינון אזולאי: לא יכולתם כי לא הוקצה כסף?

גל ברנס: כי לא הוקצה כסף אבל בעיקר כי לא היית לנו את התב"א המוכנה.

ולדימיר בליאק: עכשיו היא מוכנה?

גל ברנס: עכשיו היא מוכנה.

גל ברנס: כן.

ינון אזולאי: כשהוקצה הכסף הזה כרגע ויש לכם את התב"אות, מה העלויות שהיו לכם כדי להכין אותן?

גל ברנס: מי שתקצב במקור זאת הרשות להסדרת הבדואים שהייתה בזמנו במשרד החקלאות.

ינון אזולאי: היא תקצבה ותכננה אותם?

ינון אזולאי: אם כן, למה אתם צריכים את זה עכשיו?

גל ברנס: לפתח אותם.

ינון אזולאי: אבל אתה צריך לפתח אותם ב-2022.

גל ברנס: מה שאנחנו מתקצבים, זאת הרשאה להתחייב.

גל ברנס: אנחנו נתחייב עכשיו לפתח את האזורים.

גל ברנס: זה יותר מ-2022.

גל ברנס: זה בשנים הבאות.

ולדימיר בליאק: מה לוח הזמנים של הפיתוח?

גל ברנס: בגלל ששתי התב"אות כבר מאושרות, ובתכנית אחת יש אפילו תכנון לביצוע, אנחנו מדברים על לוחות זמנים די קצרים ברמה של פיתוח.

גל ברנס: זאת אומרת, שגב שלום ייקח לנו בסביבות חצי שנה עד שנה להתכונן למכרזים ולתכנן את האזור, ואז נוכל לצאת לפיתוח ראשוני ובשאיפה תוך שנתיים להתחיל לשווק את האזור.

גל ברנס: בתל שבע אנחנו מקווים שזה יהיה יותר מהר כי כבר יש לנו יש לנו תיק פרויקט ושם נוכל לצאת לביצוע בפרק זמן של מספר חודשים קצרים.

ינון אזולאי: אגב, באזורי התעשייה כמה דונם אתם מכשירים וכמה עסקים ומועסקים יהיו שם לפחות מהחברה הערבית?

גל ברנס: בשגב שלום אנחנו מדברים על תוספת של עוד 50 דונם.

גל ברנס: אנחנו מדברים על אזור שהוא כבר קיים, אזור גדול שהוא גם אזור עוגן.

גל ברנס: למשל מפעל עוף עוז שהוא מעסיק הרבה מועסקים.

גל ברנס: אנחנו בעצם מרחיבים את אזור התעשייה בעוד 50 דונם.

ינון אזולאי: אתם מרחיבים באזור ההוא?

גל ברנס: כן.

גל ברנס: אנחנו מרחיבים.

ינון אזולאי: זה שייך לתל שבע?

גל ברנס: נכון.

גל ברנס: זה שייך לתל שבע.

גל ברנס: אנחנו יכולים לדבר על סדר גודל, בתקווה, של בין 30 ל-50 מיזמים.

גל ברנס: זה כבר תלוי בסדרי הגודל ומה יגיע לשם.

ינון אזולאי: כשאתם מתכננים מיזמים, אתם יודעים לקראת מה הולכים.

ינון אזולאי: כמו שבזמנו תכננו בנתיבות את אזור התעשייה, ליד נתיבות, את פארק נועם.

גל ברנס: כן.

ינון אזולאי: ידענו מה הולך שם, ידענו גם מי יהיה שם וכמה מועסקים יהיו שם.

ינון אזולאי: אני מכיר את זה כי אז הייתי במשרד הכלכלה.

ינון אזולאי: כשאתה מדבר אתי על אזור תעשייה בתל שבע – ותכף נעבור לאזור התעשייה השני למרות שמבחינתי זאת אותה שאלה - תאמר לי מה היעדים הסופיים שאנחנו יודעים שאפשר לשווק, שיווק של הקרקע והאכלוס מבחינת

ינון אזולאי: כם כי הרי אתם נותנים דד-ליין תוך כמה זמן אפשר לאכלס.

ינון אזולאי: למי אתם פונים?

ינון אזולאי: למי זה מיועד?

ינון אזולאי: זה מיועד לחברות היי-טק או לתעשייה?

ינון אזולאי: כמה עובדים אמורים להיקלט שם?

גל ברנס: האזורים האלה, התב"אות שלהן מתוכננות בגדול בעיקר לתעסוקה ותעשייה מקומית.

גל ברנס: זאת אומרת, יותר לעסקים בינוניים.

ינון אזולאי: מה זה אצלך עסקים בינוניים?

ינון אזולאי: עוף עוז נקרא עסק בינוני?

גל ברנס: לא.

גל ברנס: עוף עוז הוא עסק גדול.

גל ברנס: אנחנו מדברים על מיזמים בסדרי גודל של דונם, דונם וחצי, שני דונם לעסק.

גל ברנס: אלה עסקים שכל אחד מהם יכול להעסיק 15-10 עובדים.

גל ברנס: זה מאוד תלוי באופי ומי מגיע.

ינון אזולאי: כמה עסקים כאלה מתוכננים להגיע?

גל ברנס: בגלל שבשגב שלום יש 50 דונם, אם יבוא מפעל עוגן גדול, יכול להיות שהוא ייקח את כל ה-50 דונם האלה.

גל ברנס: אנחנו לא רוצים להגביל את זה.

ינון אזולאי: זאת השאלה.

ינון אזולאי: אם יבוא יפעל עוגן ויגיד לך שהוא לוקח את כל השטח, השאלה היא מה העדיפות שלכם, האם העדיפות שלכם שיהיה שם אחד שייקח את הכול ובזה סיימנו, או שאתה אומר שאתה רוצה להביא עוד מפעלים קטנים, שאתה מעדיף שיהיו לך עוד עסקים קטנים מאשר אחד גדול.

גל ברנס: בפיתוח אזורי תעשייה יש שלביות.

גל ברנס: בשונה מרשות מקרקעי ישראל שקודם משווקים ואחר כך מפתחים את הקרקע, כאן התהליך הוא הפוך – קודם מפתחים את הקרקע ואחר כך יוצאים לשיווק והשיווק הוא על פי נהלים שיש למשרד הכלכלה.

גל ברנס: יש קריטריונים שונים לתעדוף של מפעלים ולפי הקריטריונים האלה אנחנו מתעדפים ורואים מי מקבל את הניקוד הכי גבוה.

ולדימיר בליאק: תן דוגמה לקריטריון.

משה צייזלר: מספר העסקת עובדים, טכנולוגיה עילית או טכנולוגיה מעורבת או מסורתית, מספר מועסקים במפעל.

ינון אזולאי: אתה מראש אומר שאתה נותן העדפה לעסק אחד גדול ולא לעסקים קטנים.

משה צייזלר: ההעדפה שלנו היא לעסקים שמעסיקים כמה שיותר מועסקים.

ינון אזולאי: ברגע שמפעל עוף עוז מעסיק אלף עובדים, יבוא עוד מפעל שמעסיק אלף עובדים ותהיה לו העדפה בקבלת המקום הזה על פני העסקים הקטנים.

משה צייזלר: זאת שאלה ביחס לרציונל ולהיקף הדונמים.

משה צייזלר: יכול להיות שיבוא מפעל ויגיד שהוא רוצה 50 דונם אבל בפועל יימצא שהוא צריך רק 25 דונם.

משה צייזלר: כן נעשית עבודה ביחס לכל מי שמגיש כדי לנסות לשבץ את המפעלים שניגשו לשטח באופן אופטימלי, כדי שנוכל למקסם גם את כמות המפעלים ובעיקר את מספר המועסקים.

ינון אזולאי: אתם חושבים שתגיעו ל-2,000 עובדים, ל-3,000 עובדים?

ינון אזולאי: יש לכם תכנית לזה.

ינון אזולאי: אתה אמרת שרק לאחר הפיתוח תוכלו לדעת באיזה עסקים מדובר.

ינון אזולאי: קודם כל, מתי הפיתוח יסתיים מבחינת

ינון אזולאי: כם כדי שתוכלו לדעת לקראת מה אתם הולכים?

משה צייזלר: הפיתוח לקראת שיווק, כמו שאמרתי, בשגב שלום, אנחנו מקווים שיהיה מוכן לשיווק תוך שנתיים ובתל שבע אנחנו מקווים שיהיה מוכן תוך שנה.

משה צייזלר: שוב, אנחנו מדברים כאן על פיתוח שטח ואתה בטח מכיר את זה.

ינון אזולאי: אני אחזור לשאלה ששאלתי קודם לכן.

ינון אזולאי: אתם באים וצובעים את זה, האם אתם מביאים פתרונות גם לעסקים קטנים?

גל ברנס: עיקר העסקים - יתקן אותי משה אם אני טועה - שמגיעים הם עסקים קטנים.

גל ברנס: יותר נדיר שמגיע עסק גדול.

גל ברנס: הנהלים הם לא לאזורי תעשייה ספציפיים האלה אלא הם לכל אזורי התעשייה שמפתח משרד הכלכלה באזור פיתוח א' שזה קירוב הפריפריה.

גל ברנס: הנהלים רוחביים לכולם.

גל ברנס: לאזור התעשייה באים סוגים שונים של עסקים.

גל ברנס: יש אזורי תעשייה שבאים אליהם עסקים יותר גדולים, יש אזורי תעשייה שבאים אליהם עסקים יותר קטנים.

גל ברנס: כאן, אם אני מבין נכון, ההערכה היא שדווקא יגיעו עסקים קטנים ובינוניים, יותר כאלה שמשתמשים בדונם וחצי-שניים ולא בכל ה-50 דונם שיפותחו.

גל ברנס: יכול להיות שגם יהיה אחרת.

גל ברנס: הרעיון הוא כן לייצר ודאות, קודם לעשות את הפיתוח הראשוני ועסק שניגש יודע שהאזור בסדר, שכלום לא ייתקע בפיתוח, שכל הדברים האלה כבר קיימים.

ינון אזולאי: הוא מגיע אחרי כל הבירוקרטיה.

גל ברנס: בגדול, כן.

גל ברנס: כשהוא יסיים את כל הבירוקרטיה שלו שגם היא לא פשוטה במדינת ישראל, אז הוא כבר יוכל להתחיל לפתח את המפעל ואז יצטרכו רק לעשות לו השלמות.

ינון אזולאי: מבחינת

ינון אזולאי: כם אתם נותנים עידוד לענפים מסוימים?

גל ברנס: לא לענפים.

גל ברנס: יש עידוד לתעשייה.

גל ברנס: בסוף זה עיקר העבודה של משרד הכלכלה בכלים השונים שלו ולא רק באזורי תעשייה.

ולדימיר בליאק: בתוך התעשייה יש ענפים מסוימים שאתם מעדיפים?

גל ברנס: יש נהלים שונים שמתעדפים עצימות טכנולוגית שונה.

גל ברנס: הלמ"ס מסווג לעצימות טכנולוגית.

גל ברנס: בנהלים מסוימים מעדיפים דווקא את העצימות הטכנולוגית הגבוהה.

גל ברנס: יש דווקא נהלים שמעדיפים את העצימות הטכנולוגית הנמוכה.

גל ברנס: בכל מיני כלי סיוע שרוצים לעודד פריון, להתניע ייצור מתקדם - דווקא שם אנחנו מעדיפים את העסקים עם העצימות הנמוכה כדי שלהם נוכל לתת הקפיצה.

גל ברנס: זה משתנה בין הנהלים השונים של המשרד.

ינון אזולאי: השנה מסתיימת החלטת הממשלה.

ינון אזולאי: לא בטוח שהכסף הזה יספיק או שאתה אומר הוא יספיק ואתם לא צריכים עוד כי החלטת הממשלה מורכבת מכמה וכמה החלטות?

ינון אזולאי: כלומר, משרדים, איגום משאבים.

ינון אזולאי: אתם חושבים שצריך להאריך את החלטת הממשלה ולהוסיף עליה או שאתם חושבים שמבחינת

ינון אזולאי: כם סיימתם?

גל ברנס: למיטב ידיעתי הממשלה עכשיו עובדת על תכנית חדשה לחברה הבדואית.

גל ברנס: זה עניין שהוא בתהליך ואני מעריך שתהיה החלטה חדשה.

ינון אזולאי: בהסתכלות שלך, כמי שמכיר את אזורי התעשייה, שם תצטרכו אזורי תעשייה?

משה צייזלר: יש מספר אזורי תעשייה בחברה הבדואית, בדרום.

משה צייזלר: חלקם לקראת אישור תכנון וחלקם בתהליכים סופיים.

משה צייזלר: יש בחורה, יש בערוער וברגע שהם יהיו בשלים, אנחנו נוכל לבדוק.

משה צייזלר: אנחנו בודקם את זה בשיתוף עם רשות הבדואים, הרשות להסדרת ההתיישבות, ואנחנו בודקים שאין תביעות בעלות או שתביעות הבעלות לא מפריעות לפיתוח.

משה צייזלר: זה תהליך מאוד מורכב.

ינון אזולאי: אבל אתם כן חושבים שצריך.

משה צייזלר: אנחנו כן רואים בהחלטה הקרובה עוד מספר אזורי תעשייה משמעותיים ליישובים של החברה הבדואית.

ינון אזולאי: כדאי שלא יקרה כמו שקרה ב-2017 ושבהחלטת הממשלה כן תשימו כסף עבור אזור התעשייה.

ינון אזולאי: בשנת 2017 לא שמתם ועכשיו אתם צריכים את הכסף הזה.

ינון אזולאי: זאת ההצעה שלי בעניין הזה.

ולדימיר בליאק: עוד שאלות?

ינון אזולאי: לא.

ולדימיר בליאק: מי בעד אישור פנייה מספר 99, משרד הכלכלה?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: אושר

ולדימיר בליאק: הפנייה אושרה פה אחד.

ינון אזולאי: רוויזיה.

ולדימיר בליאק: יש רוויזיה.

ולדימיר בליאק: פנייה מספר 100, המרכז למיפוי ישראל.

עשהאל צור: אגף התקציבים.

עשהאל צור: הפנייה הזאת מבקשת לתקצב סכום של 5 מיליון ו-25 אלף שקלים לתכנית מספר 43-02-01 עבור הוצאות שכר ותפעול שוטף של המרכז למיפוי ישראל.

ולדימיר בליאק: חברי הכנסת, שאלות.

ינון אזולאי: אני מבקש לדעת מאיזה סעיף לוקחים.

עשהאל צור: הסכומים מגיעים מתכנית מספר 43-03-01.

עשהאל צור: זה פנימי.

ינון אזולאי: מאיזו תכנית?

עשהאל צור: תכנית המיפוי של המרכז למיפוי ישראל.

עשהאל צור: שם יש את התכניות של הקדסטר.

ינון אזולאי: מה זה ה-קדסטר?

ינון אזולאי: סליחה על הבורות.

עשהאל צור: אם רוצים הסבר מקצועי, נמצא כאן ירמי שיוכל להסביר.

ינון אזולאי: תן לנו הסבר על התכנית ממנה לוקחים את הכסף ומה זה הקדסטר.

ינון אזולאי: אנחנו לומדים עכשיו משהו חדש.

ירמיהו גור: סמנכ"ל תכנון שירות ומדיניות ותקציבן המרכז למיפוי ישראל.

ירמיהו גור: תכנית המיפוי שלנו כוללת טיפול בכמה אספקטים של מיפוי.

ירמיהו גור: הראשון, כפי שהוזכר, זה קדסטר שפירושו קביעת גבולות מקרקעין.

ירמיהו גור: בתהליך של רישום בטאבו, הטאבו עוסק בקניין שבתוך הגבולות, ומפ"י הוא הגורם הסטטוטורי שקובע את הגבולות.

ירמיהו גור: אנחנו שותפים בתהליך הסדר המקרקעין.

ינון אזולאי: זה מה שנקרא סקר?

ירמיהו גור: לא, זה לא סקר.

ירמיהו גור: שאלת אותי בדיון הקודם ועניתי.

ירמיהו גור: פשוט לא כל כך הבנתי לאיזה סקרים אתה מתכוון ולכן כתבתי את כל הסקרים האפשריים.

ינון אזולאי: אני שואל אם זה אחד מהם.

ירמיהו גור: הפעילות של הסדר מקרקעין, למיטב הבנתי זה לא סקר.

ירמיהו גור: אנחנו אמנם מצטרפים, לפעמים יוצאים לשטח כי לקבוע גבולות, אבל זה לא כסקר.

ירמיהו גור: בדרך כלל בסקר אנחנו נשאלים על בעלות, שימוש, רישום בקרקעות.

ירמיהו גור: כאן אנחנו יוצאים לשם קביעת תפקידנו הסטטוטורי.

ינון אזולאי: גם כאן אתם בודקים בעלויות.

ינון אזולאי: שאלתי אם זה חופף.

ירמיהו גור: אנחנו קובעים גבולות.

ירמיהו גור: לא בעלויות.

ינון אזולאי: כי שמעתי ממך גם בעלויות.

ירמיהו גור: ... בהסדר.

ירמיהו גור: אנחנו קובעים בעלויות.

ירמיהו גור: בנוסף התכנית הזאת כוללת את תקנות הנדל"ן, התשתיות והמיפוי.

ירמיהו גור: רק לצורך ההמחשה, הנדל"ן, אפשר למצוא את הביטוי שלו באתר הנדל"ן הממשלתי שמאפשר קבלת נתונים, הנגשת נתונים על שוק הנדל"ן.

ירמיהו גור: אפשר למצוא בו כמה עולות דירות לפי גוש וחלקה ונתונים לגבי מה שיש בסביבה.

ירמיהו גור: בנושא של מיפוי, אנחנו ספק המידע הממשלתי של תצלום האוויר השנתי.

ירמיהו גור: מספקים לכל משרדי הממשלה.

ירמיהו גור: זה על קצה המזלג.

ינון אזולאי: כמה עובדים יש במרכז המיפוי?

עשהאל צור: לדעתי 221.

ינון אזולאי: אין פרויקט שנפגע בגלל הכסף שאנחנו רוצים להעביר?

עשהאל צור: אין פרויקט שנפגע.

עשהאל צור: חלק מהתקנות בתכנית ממנה אנחנו מביאים כסף, מדובר בתקנות הרשאה בהן אנחנו מתקצבים במזומן בהתאם לביצוע בפועל.

עשהאל צור: הביצוע היה יותר נמוך מכפי שצפינו ולכן אנחנו יכולים להעביר משם לתכנית של שכר ותפעול.

ינון אזולאי: כתוב כאן ניהול מרכזי, מכרז ואחזקה.

ינון אזולאי: תן לי הסבר לגבי המכרז ולמה אתה צריך שם כסף.

ירמיהו גור: אלה פשוט תשלומי חובה שלנו.

ירמיהו גור: אנחנו חייבים לשלם על אבטחה, ניקיון וכל פעם חייבים לשלם גם לתחילת השנה באופן שוטף.

ינון אזולאי: כלומר, זה עבור אחזקה שאתם נותנים, כמו הרשאות לשנה הבאה?

ירמיהו גור: עכשיו חלק הוא לרבעון הראשון של שנה הבאה.

עשהאל צור: זאת בעצם תכנית התפעול של המרכז.

עשהאל צור: יש לו שם את כוח האדם – וזה בהתאם לביצוע בפועל של השכר, לאיוש המשרות בפועל, וגם כל תשלומי התפעול של המרכז עצמו כמו ארנונה, ניקיון, חשמל.

ינון אזולאי: אני שואל כי לא ראינו שהמשרדים באים עבור תפעול ואחזקה לשנה הבאה.

ינון אזולאי: יש משרדים שלא מגיעים לצורך כך.

ינון אזולאי: כנציג האוצר תסביר לי פעם אחת מה ההבדל.

ינון אזולאי: לכל המשרדים יש ניהול ואחזקה, שכירות וכולי, ואני שואל מה ההבדל בין משרד אחד בא עם ניהול ואחזקה שהוא צריך בהרשאה להתחייב לשנה הבאה, לבין משרד שלא צריך את זה.

עשהאל צור: דיברנו על כך בפניות עודפים, נושא שעלה הרבה.

ינון אזולאי: בעודפים אני הבנתי.

ולדימיר בליאק: דווקא בעודפים זה יותר ברור.

ינון אזולאי: זה מה שאמרתי.

עשהאל צור: לכל משרד יש התקשרות שונה בתאריכים שונים לאורך השנה, גם הדרך שהוא מתקשר ואופן התשלום שלו לספק.

עשהאל צור: דבר שני, גם הביצוע בפועל של התקציב שלו לאורך השנה.

עשהאל צור: יכול להיות שמכרז יתייקר או ירד לאורך השנה או איוש המשרות - לרוב זאת תכנית גם עם השכר – כך שהביצוע בשכר נמוך או גבוה יותר ואז לא צריך עוד תקציב בתכנית הזאת.

ינון אזולאי: בעודפים, אמרנו שאנחנו מבינים.

ינון אזולאי: כל המשרדים השתמשו בזה וזה בסדר.

ינון אזולאי: עכשיו אתה אומר שיכול להיות שיש תקנים שלא אוישו במשך השנה ואתה צריך להעביר את הכסף שלהם לשנה הבאה?

עשהאל צור: לא.

עשהאל צור: אלה לא תקנים.

עשהאל צור: אלה התחייבויות שהמשרד מבצע.

ינון אזולאי: אין איזה משהו כללי לכל המשרדים?

עשהאל צור: לא.

ינון אזולאי: זה לא שהחשב הכללי מוציא הוראה לכולם?

עשהאל צור: זה משהו יותר רחב.

עשהאל צור: אני לא יודע להרחיב בנושא החשב הכללי וההתחייבויות.

ירמיהו גור: באופן כללי לא כל ההתקשרויות הן כמו שאולי היינו מצפים שיהיו מה-1 בינואר עד לסוף דצמבר.

ירמיהו גור: יש התקשרויות שהן חוצות שנה ולכן יש חלק מההתקשרויות שהמשרדים – במקרה זה המרכז למיפוי ישראל – עורכים ושהם כבר לשנה הבאה.

ירמיהו גור: לכן לפעמים בסוף שנה הם צריכים להיכנס להתקשרויות בגינן הם צריכים כסף.

ינון אזולאי: אדוני היושב ראש, אני אגיד לך את האמת, אני לא הבנתי את ההבדל.

ינון אזולאי: אני מבין את ההסבר אבל לא מבין את ההבדל באחזקה השוטפת ולמה כאן זה צריך להיות.

ינון אזולאי: אלה עודפים, העברנו את העודפים, אבל כאן, בפנייה כזאת?

יפתח עשהאל: אנחנו יודעים להסביר ספציפית על המרכז ועל ההתקשרות הספציפית שלו.

יפתח עשהאל: בסוף המרכז עצמו מנהל את ההתקשרויות.

ינון אזולאי: אתה מייצג כאן 70 אחוזים מהמשרדים.

יפתח עשהאל: היום אני מסביר רק על מפ"י.

ינון אזולאי: התייעצות.

ולדימיר בליאק: לגבי ה-קדסטר, למדנו בבית ספר בברית המועצות בשיעורי גיאוגרפיה.

ולדימיר בליאק: אנחנו מצביעים בשעה 13:10.

ולדימיר בליאק: אני מחדש את הישיבה.

ולדימיר בליאק: אנחנו מצביעים על אישור פנייה מספר 100, מרכז למיפוי ישראל.

ולדימיר בליאק: מי בעד?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: אושר

ולדימיר בליאק: הפנייה אושרה.

ינון אזולאי: רוויזיה.

ולדימיר בליאק: יש רוויזיה.

ולדימיר בליאק: פנייה מספר 127 עד 128, משרד ראש הממשלה.

ידידיה גרינוולד: אגף התקציבים, משרד האוצר.

ידידיה גרינוולד: פנייה 128 - הבקשה דנה בסעיף תקציבי 04.

ידידיה גרינוולד: הפנייה נועדה לתקצב 20,340 אלפי שקלים בהוצאה למשרד ירושלים ומורשת לפי הפירוט הבא: תכנית 04-51-10, שאלה פרויקטים בהחלטות ממשלה, תכנית שנועדה לתקצוב פעילות הקרן למורשת הכותל.

ידידיה גרינוולד: שם יש תקציב בסך של 1,500 אלפי שקלים בהוצאה עבור תכנית החומש לשדרוג תשתיות ולעידוד ביקורים ברחבת הכותל בהתאם להחלטת ממשלה.

ידידיה גרינוולד: תכנית 04-52-12, משרד ירושלים ומורשת, תכנית שמרכזת את הוצאות משרד ירושלים ומורשת בסך של 16,500 אלפי שקלים בהוצאה עבור הוצאות תפעול ופעולות בהתאם לתכנית העבודה של המשרד, שזה כולל בעיקר תקציב עבור תכניות חינוך, שזה חינוך בלתי פורמלי, קידום חינוך טכנולוגי, העמקת הידע בשפה העברית, תכניות בריאות והשכלה גבוהה בהתאם להחלטת ממשלה לפיתוח כלכלי במזרח ירושלים.

ידידיה גרינוולד: סך של 2,000 אלפי שקלים בהוצאה פעילות תאגיד גבעת התחמושת שזאת תוספת שנועדה לצורך גידור, מצלמות אבטחה ותשתיות נמוכות לאחר שהייתה פגיעה ברכוש הגבעה.

ולדימיר בליאק: שאלות.

ינון אזולאי: קודם השאלה שכל הזמן אני שואל.

ינון אזולאי: מאיזה סעיף במדע, תרבות וספורט זה נלקח?

ידידיה גרינוולד: התקציב נלקח בעקבות תתי ביצוע בתכניות בינוי מתקני ספורט במשרד התרבות והספורט, תתי ביצוע שנוצרי בגלל התקציב ההמשכי.

ידידיה גרינוולד: אין פגיעה בפעילות כי הפעילות מתוקצבת בהרשאה להתחייב והביצוע במזומן ניתן בהתאם לקצב הפעילות.

ינון אזולאי: אם זה בהרשאה להתחייב ויש שם כסף, אפשר להעביר במזומן?

ידידיה גרינוולד: אם היה מזומן עבור ההרשאה.

ידידיה גרינוולד: מתקצבים מזומן בהתאם לקצב ההרשאה.

ידידיה גרינוולד: לפעמים, אם שמו יותר מדי מזומן כי חשבו שקצב הביצוע יהיה מהיר יותר - את היתרה העבירו.

ינון אזולאי: זה פחות מגרשים שהיו בפועל.

ידידיה גרינוולד: פחות בנייה בפועל.

ידידיה גרינוולד: חשבו שקצב הבנייה יהיה מהיר יותר או ההתקשרויות יהיו מהירות יותר ובגלל תקציב המשכי כנראה זה התעכב.

ידידיה גרינוולד: שוב, גובה ההרשאה נשאר אותו גובה.

ולדימיר בליאק: אבל הפעילות לא תיפגע.

ידידיה גרינוולד: לא.

ינון אזולאי: ואתה גם אומר שאם יצטרכו כסף, זה יהיה כבר למגרשים בשנה הבאה.

ינון אזולאי: זה לא דבר שייפגע.

ידידיה גרינוולד: כן, כי זה יתוקצב במזומן בהתאם.

ידידיה גרינוולד: ההרשאה לא נפגעה.

ינון אזולאי: זאת תכנית החומש?

ידידיה גרינוולד: כן.

ינון אזולאי: מתי היא מסתיימת?

ינון אזולאי: ב-2022?

ידידיה גרינוולד: תכנית החומש של מזרח ירושלים?

ינון אזולאי: כן.

ינון אזולאי: לשם את רוצים את הכסף, נכון?

ידידיה גרינוולד: כן.

ידידיה גרינוולד: תכנית החומש בעיקרון מסתיימת ב-2022.

ינון אזולאי: 2022 או 2021?

ינון אזולאי: ב-2021 היא מסתיימת, אם אני לא טועה.

ידידיה גרינוולד: אני יכול לבדוק את זה בצורה מדויקת.

ידידיה גרינוולד: נמצאת אתנו ב-זום אולגה בכשי, תקציבנית משרד ראש הממשלה.

ידידיה גרינוולד: יש פרקים שהם עד 2023.

ידידיה גרינוולד: זה תלוי פרקים.

ינון אזולאי: היא התחילה ב-2015.

ינון אזולאי: אחר כך הייתה עוד החלטה ב-2016.

ידידיה גרינוולד: והייתה החלטה ב-2018.

ינון אזולאי: השאלה באיזה סעיף.

ידידיה גרינוולד: הנושאים של חינוך, זה מתוקצב עד 2023.

ידידיה גרינוולד: פרק החינוך שהוא רוב התקציב כאן.

ידידיה גרינוולד: שם יש תקציבים שהם גם ימשיכו בשנת 2023.

ינון אזולאי: מה זה חינוך?

ינון אזולאי: זה לא בשביל חינוך.

ידידיה גרינוולד: תכניות של חינוך.

ינון אזולאי: חינוך של הכותל, אבל זה לא קשור.

ידידיה גרינוולד: אתה מדבר על תכנית הכותל או על מזרח ירושלים?

ינון אזולאי: סליחה, אני מדבר קודם כל על מזרח ירושלים.

ידידיה גרינוולד: מזרח ירושלים, יש שם תכניות שהן עד 2023.

ידידיה גרינוולד: לגבי החלטת ממשלה על הכותל, היא באמת הסתיימה ב-2020 אבל היה תיקון החלטת ממשלה שהמשיך את הסעיף הספציפי הזה גם ל-2021, את התוספת של מיליון וחצי שקלים.

ינון אזולאי: אגב, בתכנית החומש נוצל עד עכשיו כל הכסף?

ידידיה גרינוולד: כותל או מזרח ירושלים?

ינון אזולאי: מזרח ירושלים.

ידידיה גרינוולד: לגבי מזרח ירושלים, שוב, יש פרקים שממשיכים עד 2023.

ינון אזולאי: עד עכשיו לפי המתווה, כל שנה עומדים ביעדים מבחינת התקציבים?

ינון אזולאי: כל המשרדים העבירו?

ידידיה גרינוולד: כן.

ינון אזולאי: אני מכיר משרדים, לאו דווקא בתכנית הזאת, שאומרים שהם לא באמת מחויבים להעביר וגם אם הייתה החלטת ממשלה, אנחנו יודעים שלא תמיד הם מעבירים.

ינון אזולאי: ראה תכנית הצפון, מי שמכיר אותה, שמשרדים – מלבד משרד הפנים – לא העבירו.

ינון אזולאי: אולי משרד התחבורה העביר קצת אבל בגדול לא כולם העבירו.

ידידיה גרינוולד: אני לא יודע לענות לגבי משרדים אחרים.

ידידיה גרינוולד: אולי התקציבנית של המשרד תוכל לענות על השתתפויות של משרדים אחרים ועל ההעברות שלהם.

ינון אזולאי: הייתי רוצה לשמוע ממנה.

ינון אזולאי: לפעמים עושים תכנית חומש שהיא יפה וטובה, אבל שמים פירורים.

ינון אזולאי: אני בכוונה מביא כדוגמא את תכנית הצפון, שם היו מיליארדי שקלים, אבל זה לא הזיז כי רק משרד הפנים ונגב וגליל העבירו את השתתפותם.

אולגה בכשי: שלום.

אולגה בכשי: תקציבנית משרד ירושלים ומורשת.

אולגה בכשי: בכל הנושא של חינוך, משרדי ממשלה ששותפים אתנו להחלטה הזאת, כולם עמדו ביעדים שלהם והעבירו תקציבים בהתאם להחלטת הממשלה.

ינון אזולאי: כמה הייתה בסך הכול כל ההחלטה?

אולגה בכשי: בתחום החינוך מדובר על 445 מיליון שקלים.

ינון אזולאי: ההחלטה לא הייתה רק על תחום החינוך.

אולגה בכשי: לא.

אולגה בכשי: ההחלטה מדברת על תחומים שונים.

אולגה בכשי: בהחלטה הזאת יש 13 תחומים שונים.

ינון אזולאי: נכון.

ינון אזולאי: בכל 13 התחומים השונים, כולם העבירו או שרק בתחום החינוך?

אולגה בכשי: מרבית המשרדים כן העבירו את התקציבים שלהם אבל לא בכל התחומים.

ידידיה גרינוולד: ההחלטה כולה עומדת על 2.1 מיליארד שקלים.

ידידיה גרינוולד: אם צריך את הפירוט של כל משרד, היכן הוא עומד, נשמח לשלוח אותו לוועדה.

ינון אזולאי: כן, מעניין לקבל את הפירוט על מנת שנראה איך אנחנו מנצלים את התקציב שהתקבל בהחלטות ממשלה לדורותיה –זה אמור גם לגבי הממשלה הזאת ולגביע ממשלות קודמות – כי אם היו מנצלים את התקציב, לא היו צריכים להאריך את החלטות הממשלה.

ינון אזולאי: אני מבקש לדעת כמה דברים לגבי תכנית מספר 04-51-10.

ינון אזולאי: המיליון וחצי שקלים שאתם רוצים להעביר, עבור מה זה?

ינון אזולאי: כתבתם כאן תכנית החומש לשדרוג התשתיות ועידוד הביקורים.

ינון אזולאי: השנה הזאת, בזמן הקורונה, לא היו עודפים בסעיף הזה בנושא של הכותל?

ידידיה גרינוולד: אני אפריד בין הפיתוח לשוטף של הכותל.

ידידיה גרינוולד: הפנייה הזאת עוסקת רק בפיתוח.

ידידיה גרינוולד: פעילות הפיתוח המשיכה וגם התרחבה.

ידידיה גרינוולד: התקופות שפחות הגיעו תיירים לכותל, זה אפשר יותר את הפיתוח ואנחנו רואים שהתכנית של הכותל עומדת בכל היעדים שלה לפיתוח הכותל בהתאם להחלטת הממשלה.

ידידיה גרינוולד: זה מיליון וחצי השקלים המדוברים.

ינון אזולאי: אבל אתם לא מבקשים את זה בשביל זה.

ינון אזולאי: כלומר, לא רק בשביל זה.

ינון אזולאי: ביקשתם עבור תכנית החומש, שדרוג תשתיות ועידוד ביקורים ברחבת הכותל המערבי, בהמשך להחלטת ממשלה.

ינון אזולאי: אתם מבקשים שם גם את התכנית לעידוד ביקורים.

ינון אזולאי: בשנה הזאת נחסכו המון כספים בנושא הביקורים כי לא היו ביקורים.

ינון אזולאי: אנחנו יודעים שהיו בכותל מגבלות, אנחנו יודעים שאנשים פחות הצליחו להגיע לכותל והשאלה אם אין שם עודף.

ינון אזולאי: אתה לא לוקח מאותו סעיף אלא אתה לוקח את זה ממקום אחר.

ינון אזולאי: למה לא לקחת מאותו סעיף אם נחסך?

ינון אזולאי: או שתגיד לו שלא נחסך הכסף ונשאר הכסף של הביקורים ואפילו היו צריכים יותר ואז זה משהו אחר.

ידידיה גרינוולד: אני יודע שקוראים לתכנית עידוד ביקורים אבל חלק מעידוד הביקורים הוא העניין של הפיתוח.

ידידיה גרינוולד: בהחלטות הממשלה היו סעיפים נוספים גם לעידוד ביקורים ואני עוד מעט אגע גם בשאלה הזאת.

ידידיה גרינוולד: הפיתוח עצמו, ספציפית הכסף הזה שמוקצה לפיתוח, הוא מתקציב משרד הפנים.

ידידיה גרינוולד: משרד הפנים, זה איגום המשאבים שלו.

ינון אזולאי: לא הבנתי איך משרד הפנים נכנס לכאן.

ידידיה גרינוולד: סליחה.

ידידיה גרינוולד: משרד הפנים הוא בפנייה אחרת.

ידידיה גרינוולד: זה משרד ירושלים ומורשת.

ידידיה גרינוולד: טעות.

ידידיה גרינוולד: לגבי השוטף, הפנייה הזאת באמת לא עוסקת בזה אבל דיברנו על השוטף גם בפניות קודמות שהועברו.

ידידיה גרינוולד: השנה היה צורך בשוטף בגלל התגבור של הקורונה.

ידידיה גרינוולד: אמנם הגיעו פחות מבקרים אבל כשהגיעו, העלות הייתה יותר יקרה בעיקר בתקופת חגי תשרי לאור החלטת הקבינט, כשהיו צריכים לשים שערים ותגבור פעילות של סדרני קורונה.

ינון אזולאי: כלומר, אם אתה מסתכל שנתית, על 2021 – וגם על 2020 – ההוצאות השוטפות בכותל היו יותר גבוהות מההוצאות השוטפות בכל שנה.

ידידיה גרינוולד: לא.

ידידיה גרינוולד: הן לא היו יותר.

ידידיה גרינוולד: הרבה מההוצאות השוטפות של הכותל זה גם חלק מההכנסות.

ידידיה גרינוולד: גם ההכנסות ירדו בהתאם לכך שמספר הביקורים ירד.

ידידיה גרינוולד: ההשתתפות של תקציב המדינה בתקציב הכותל, לא היה שינוי דרמטי.

ינון אזולאי: לא היה שינוי ואתה אומר שהיה פחות?

ידידיה גרינוולד: מבחינת השתתפות המדינה בתקציב השוטף של הכותל, אם אתה זוכר עסקנו בזה בפניות בשבוע שעבר.

ינון אזולאי: דיברנו על ההרחבה.

ידידיה גרינוולד: נכון.

ידידיה גרינוולד: על ההרחבה לתפעול בתקופת הקורונה וגם התקציב השוטף.

ידידיה גרינוולד: המדינה המשיכה את ההשתתפות שלה בתקציב הכותל בהתאם לצרכים של תפעול הרחבה ואכן הייתה התייקרות.

ידידיה גרינוולד: סך הכול התקציב השוטף ירד אך גם מספר הביקורים ירד, כך שגם ההכנסות בכותל ירדה.

ידידיה גרינוולד: יוצא שהתאזנו שם כאשר גם ההוצאות ירדו וגם ההכנסות ירדו.

ינון אזולאי: ומבחינת המשכורות של האנשים, הם נפגעו בגלל שהייתה ירידה בהכנסות?

ידידיה גרינוולד: רוב המשרות המשיכו לפעול.

ידידיה גרינוולד: ב-2021 כמעט ולא הייתה עצירה של המשרות.

ינון אזולאי: מה זה כמעט?

ינון אזולאי: כלומר, היה חלק?

ידידיה גרינוולד: הקרן עצמה תוכל לפרט.

ידידיה גרינוולד: נוכל לפרט במקום אחר.

ידידיה גרינוולד: הייתה התנהלות של הקרן.

ידידיה גרינוולד: אלה לא עובדי מדינה פרופר.

ידידיה גרינוולד: הם לא עובדי משרד ראש הממשלה כמו עובדי משרד ראש הממשלה אלא זאת קרן שאנחנו מעבירים לה את התקציב.

ינון אזולאי: קרן למורשת הכותל היא תחת משרד ראש הממשלה.

ידידיה גרינוולד: נכון.

ינון אזולאי: וכאן אתם מבקשים עבור משרד ראש הממשלה.

ידידיה גרינוולד: נכון.

ינון אזולאי: לא עבור משרד ירושלים ומורשת.

ידידיה גרינוולד: זאת תכנית של משרד ראש הממשלה שהוא מעביר לקרן.

ינון אזולאי: בתכנית מדובר על עידוד ביקורים.

ינון אזולאי: עידוד הביקורים, אתם עושים את זה על ידי פרסום?

ידידיה גרינוולד: לא.

ידידיה גרינוולד: כאן זה רק הפיתוח.

ינון אזולאי: לא קשור לעידוד הביקורים.

ידידיה גרינוולד: נכון.

ינון אזולאי: רק שתדע באותו תשלום של מיליון וחצי שקלים כן כתוב שזה לשדרוג התשתיות ולעידוד ביקורים ברחבת הכותל.

ידידיה גרינוולד: נכון.

ידידיה גרינוולד: זה שם התכנית.

ינון אזולאי: בדרך כלל מה שאנחנו נראה ונראה את זה בפנייה הבאה, זה תיאור התכנית.

ינון אזולאי: זה מה שכתוב בתיאור התכנית.

ינון אזולאי: עידוד הביקורים, גם אמור להיות בתיאור התכנית.

ינון אזולאי: את זה אתם לימדתם אותי.

ידידיה גרינוולד: זה שם החלטת הממשלה.

ינון אזולאי: לא.

ינון אזולאי: לימדתם אותי שבמטרת השינוי, שם זה השינוי שאתם עושים.

ידידיה גרינוולד: אבל הסיבה שמצוין כאן ביקורים, זה בגלל שזה שם החלטת הממשלה.

ידידיה גרינוולד: זה בהתאם להחלטת הממשלה.

ינון אזולאי: בסדר.

ינון אזולאי: תכנית מספר 04-52-12.

ינון אזולאי: סך 16.500 אלפי שקלים עבור הוצאות התפעול של משרד ירושלים ומורשת.

ינון אזולאי: אנחנו יודעים מה קורה עם המשרד במשך כל השנה, אז מה קרה פתאום עכשיו?

ידידיה גרינוולד: זה מה שפירטתי קודם לגבי החלטת ממשלה של פיתוח כלכלי במזרח ירושלים.

ידידיה גרינוולד: הכספים שפירטתי קודם, אלה אותם 16,500 אלפי שקלים.

ידידיה גרינוולד: על זה דיברנו קודם.

ידידיה גרינוולד: אני אתקן מה שאמרתי קודם ואומר שכל התכנית היא עד 2023 ולא פרקים מסוימים.

ידידיה גרינוולד: אבל זה מה שפירטתי קודם, אותם 16,500 אלפי שקלים.

ולדימיר בליאק: מה שדיברנו על מזרח ירושלים.

ידידיה גרינוולד: כן.

ינון אזולאי: כלומר, זה עבור הוצאות תפעול של משרד ירושלים ומורשת.

ינון אזולאי: לא של המשרד עצמו.

ידידיה גרינוולד: הכוונה לפעולות.

ולדימיר בליאק: או גם וגם.

ינון אזולאי: לא.

ינון אזולאי: הוא אומר שזה של הפעולות.

ינון אזולאי: לא של המשרד עצמו.

ינון אזולאי: יש הבדל אם אתה מבקש עבור המשרד עצמו כשאנחנו יודעים היכן היינו בתחילת השנה לבין זה שאתה מבקש עבור פעולות וכמו שאמרת לו זאת הרשאה להתחייב בהמשך.

ינון אזולאי: לגבי סך 2 מיליון שקלים עבור פעילות התאגיד בגבעת התחמושת.

ולדימיר בליאק: איזה נזק נגרם שם?

ידידיה גרינוולד: אני לא יודע במדויק.

ידידיה גרינוולד: אני אפנה את השאלה לתקציבנית.

ידידיה גרינוולד: נגרם נזק שבעקבותיו הם ביקשו את התוספת הזאת.

אולגה בכשי: מדובר כאן בתוספת תקציבית של 2 מיליון שקלים שילכו ליישום גידור, מצלמות אבטחה היקפיות, תשתיות תומכות שייפרסו לאורך כל שטח הגבעה.

אולגה בכשי: השטח כ-73 דונם.

אולגה בכשי: תוספת שני מיליון השקלים אמורים להספיק לכך.

ינון אזולאי: כתוצאה ממה הייתה הפגיעה הזאת?

אולגה בכשי: התנכלויות ושריפות חוזרות.

ינון אזולאי: ושני מיליון השקלים יספיקו לכם לכל הנושא הזה?

אולגה בכשי: זאת ההערכה.

אולגה בכשי: כן.

אלון טל: אני רוצה לציין שנכחתי לא מזמן במנהרות הכותל ואי אפשר שלא להתפעל מהתגליות.

אלון טל: לעומת זאת, במה שמכונה עזרת ישראל, המצב ירוד עד כדי כך שראיתי, עת הייתי שם ב-ט' באב, שאפילו אין מענה לשירותים והיו כאלה שעשו את צרכיהם ככה בחוץ וזה היה משהו מחפיר.

אלון טל: האם בדקתם אם יש חיזוק של השטח הנוסף שהוא באחריות הקרן למורשת הכותל?

ידידיה גרינוולד: החלטת הממשלה הזאת לא עסקה בעזרת ישראל אלא עסקה ברחבה הראשית ופיתוח המנהרות עצמן.

ידידיה גרינוולד: זה בתקציבי פיתוח אחרים אבל זה לא במסגרת החלטת הממשלה הזאת.

אלון טל: אתם מעדיפים לחזק את המערכת הזאת ולהזניח את הפארק הארכיאולוגי וכל מה שמשתמע מזה?

ידידיה גרינוולד: לא.

ידידיה גרינוולד: אני רק אומר שההעברה הזאת והתקציב שמועבר השנה לפיתוח, הוא במסגרת החלטת הממשלה.

אלון טל: יכולתם להעביר את זה גם לחיזוק הצד השני.

אלון טל: לכן שאלתי למה אתם מזניחים את זה במסגרת המדיניות הכוללת לפיה אנחנו רוצים שכל השטח שפעם היה השטח החיצוני של בית המקדש יקבל את מירב הסיוע.

ולדימיר בליאק: האם יש כוונה לפתח ולחזק גם את השטח הנוסף?

ידידיה גרינוולד: אני לא מכיר החלטת ממשלה בנושא.

ידידיה גרינוולד: ההחלטה הזאת עוסקת רק בפיתוח שנקבע לגביו בהחלטת הממשלה.

ידידיה גרינוולד: אם רוצים פיתוח ספציפי, אפשר לפנות לדיון נוסף אבל לא במסגרת ההחלטה וההעברה הזאת.

ולדימיר בליאק: אולי אנחנו נצטרך לעשות את זה.

אלון טל: שאלה שלא קיבלנו עליה מענה.

אלון טל: ל מזמן היה דיון אצל חברת הכנסת יוליה מלינובסקי בקשר למעמד של יושב ראש הקרן למורשת הכותל שמקבל משכורת מלאה ממשרד לשירותי דת.

ידידיה גרינוולד: מהרבנות הראשית.

אלון טל: אני רק רוצה לוודא שהוא לא מקבל משכורת נוספת מקרן למורשת הכותל.

ידידיה גרינוולד: רב הכותל הוא האיש שעומד בראש הקרן והוא עובד מדינה ועובד תחת כל תקנות התקשי"ר.

אלון טל: זה היה חשוב לשמוע כי לא שמענו משהו ברור.

ידידיה גרינוולד: אני לא יודע להגיד ספציפית מה מודל ההעסקה שלו, המשכורת ואיך הוא מקבל אבל הוא כפוף לתקנות התקשי"ר באופן מלא והוא מקבל בהתאם לעובד מדינה.

אלון טל: נשמח לדעת.

אלון טל: אני מניח שהוא עובד כמתנדב אבל חשוב מאוד לקבל על כך אישור.

ינון אזולאי: התייעצות.

ולדימיר בליאק: מצביעים בשעה 13:31.

ולדימיר בליאק: אני מחדש את הישיבה.

ולדימיר בליאק: אנחנו מצביעים על אישור פנייה מספר 127 ו-128, משרד ראש הממשלה.

ולדימיר בליאק: מי בעד? מי נגד?

ולדימיר בליאק: מי נמנע?

ולדימיר בליאק: אושר

ולדימיר בליאק: הפנייה אושרה.

ינון אזולאי: רוויזיה.

ולדימיר בליאק: יש רוויזיה.

ולדימיר בליאק: נחזור להצבעה בשעה 14:05 כדי להצביע על הרוויזיות.

ינון אזולאי: אולי הוא לא הכתובת אבל לפחות שיעביר את השאלה כי הם הבטיחו שעד יום ראשון יעבירו תשובה.

ינון אזולאי: יש את מערכת שיתופית של העברת כספים בין המשרדים.

ינון אזולאי: ביקשנו את הפירוט של שנת 2021, מה העבירו, איזה סכומים ולאיזה צורך אבל עדיין לא קיבלנו.

ינון אזולאי: הובטח לנו שנקבל תשובה בשבוע שעבר, אחר כך הובטח להעביר עד יום ראשון אבל טרם קיבלנו.

ינון אזולאי: אולי באמצעותך נוכל להעביר ולבקש שמחר התשובה כבר תהיה.

ינון אזולאי: טמיר, התשובה עדיין לא הגיעה?

טמיר כהן: עדיין לא.

ולדימיר בליאק: אפשר לדאוג לזה?

יפתח עשהאל: זה לא אצלנו, אבל נעביר את המסר.

ולדימיר בליאק: בסדר.

ולדימיר בליאק: בשעה 14:05 נפגשים להצבעה על הרוויזיות.

ולדימיר בליאק: אני מחדש את הישיבה.

ולדימיר בליאק: רוויזיה על פנייה מספר 99, משרד הכלכלה.

ינון אזולאי: אני אנמק בקצרה.

ינון אזולאי: הרוויזיה הזאת הוגשה לאו דווקא בגלל הפנייה הזאת.

ינון אזולאי: אני רוצה להגיד שתכנית מספר 4-17, 4-18 ו-4-19, זאת תכנית לעידוד תעסוקה למגזר החרדי, מגזר הערבי ופריפריה.

ינון אזולאי: בפעם הקודמת אמרו שיביאו תכניות חדשות אבל לא אמרו לנו איך זה בדיוק מוטמע בתוכן.

ינון אזולאי: אנחנו יודעים שבעיקר במגזר החרדי, בעידוד תעסוקה, הודה כאן משרד הכלכלה שזה עומד על אפס.

ינון אזולאי: לכן, מאחר שיש פגיעה קשה במגזר החרדי, בכוונתי – לא רק עכשיו אלא כל פעם כאשר תגיע פנייה – לראות אולי אפשר לקבל מענה כך שיהיה עידוד תעסוקה גם במגזר החרדי שכולנו רוצים לראות אותו עובד אבל לא נותנים לו את הכלים לכך.

ינון אזולאי: לכן אני מבקש לפתוח את הרוויזיה.

ולדימיר בליאק: תודה.

ולדימיר בליאק: מי בעד קבלת הרוויזיה?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: הרוויזיה לא התקבלה

ולדימיר בליאק: הרוויזיה לא התקבלה.

ולדימיר בליאק: רוויזיה על פנייה מספר 100, המרכז למיפוי ישראל.

ינון אזולאי: יש כאן את הנושא של אביתר שטרם קיבלנו מענה האומר מה יהיה עם היישוב הזה.

ינון אזולאי: דיברנו על סקר נכסים שהיה צריך להיעשות שם ולמפות את האזור אבל עדיין אין תשובה מה קורה עם היישוב ולכן הישיבה שם עדיין לא התיישבה.

ינון אזולאי: לכן לכל פנייה של מפ"י אני אתנגד וגם אגיש עליה רוויזיה.

ולדימיר בליאק: תודה.

ולדימיר בליאק: מי בעד קבלת הרוויזיה?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: הרוויזיה לא התקבלה

ולדימיר בליאק: הרווזייה לא התקבלה.

ולדימיר בליאק: רוויזיה על פנייה מספר 127 ו-128, משרד ראש הממשלה.

ינון אזולאי: במשרד ראש הממשלה יש סעיפים ותתי סעיפים.

ינון אזולאי: פניות של משרד ראש הממשלה , אני חושב שלא אמורים לעזור לו ולתקצב אותו כי אני טוען שהמשרד הזה כרגע מיותר.

ינון אזולאי: אנחנו רואים מה קרה בחומש ביום שישי, עת פינו את היישוב.

ינון אזולאי: אגב, אני מבין שהוא פונה עוד טרם היה הרצח המתועב בחומש.

ינון אזולאי: המעשה שנעשה הוא נגד האידיאולוגיה לה טוענת מפלגת ימינה אלא שהיא התגמשה והתקפלה בפני מנסור עבאס.

ינון אזולאי: לכן אני רוצה לעכב להם כמה שיותר כי גם כך אין תועלת במה שהם עושים.

ולדימיר בליאק: תודה רבה.

ולדימיר בליאק: מי בעד קבלת הרוויזיה?

ולדימיר בליאק: מי נגד?

ולדימיר בליאק: מי נמנע?

ולדימיר בליאק: הרוויזיה לא התקבלה

ולדימיר בליאק: הרוויזיה לא התקבלה.

ולדימיר בליאק: תודה רבה.

ולדימיר בליאק: הישיבה נעולה.